钦定古今图书集成/明伦汇编/闺媛典/第093卷 > 林用进妻谢亨宋
## 钦定古今图书集成/明伦汇编/闺媛典/第093卷 > 林用进妻谢亨宋

按《福清县志》：“谢亨，宋方民里廪生谢嘉誉女。母梦玉
兔投怀而生。甫七岁，父没，与母潘茕居一室，归化北
林用进。进疾笃，氏誓必死。及进亡，氏绝粒旬馀不死，
私取所藏金，益以铅粉杂吞之，犹不死。面肿，目突出
寸馀，仅留残喘。偶家人挈用进书箧至，见有遗磺与
硝，因取尽啖之，呕血盈盆，遂绝，距夫死三十六日，时”
崇祯辛未，年六十有一。